พระราชกฤษฎีกาจัดตั้งเทศบาลตำบลเจ้าเจ็ดอำเภอเสนา จังหวัดพระนครศรีอยุธยาพ.ศ. ๒๕๔๐ ภูมิพลอดุลยเดชป.ร.ให้ไว้ ณ วันที่๘ กรกฎาคม พ.ศ. ๒๕๔๐เป็นปีที่ ๕๒ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯให้ประกาศว่าโดยที่เป็นการสมควรจัดตั้งสุขาภิบาลเจ้าเจ็ดอำเภอเสนา จังหวัดพระนครศรีอยุธยา ขึ้นเป็นเทศบาลตำบลอาศัยอำนาจตามความในมาตรา๑๗๘ ของรัฐธรรมนูญแห่งราชอาณาจักรไทยซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่๕) พุทธศักราช ๒๕๓๘ มาตรา ๖ แห่งพระราชบัญญัติสุขาภิบาล พ.ศ. ๒๔๙๕ และมาตรา ๙ แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งเทศบาลตำบลเจ้าเจ็ดอำเภอเสนา จังหวัดพระนครศรีอยุธยา พ.ศ. ๒๕๔๐มาตรา๒[๑] พระราชกฤษฎีกานี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปมาตรา๓ ให้จัดตั้งสุขาภิบาลเจ้าเจ็ดอำเภอเสนา จังหวัดพระนครศรีอยุธยา ขึ้นเป็นเทศบาลตำบล มีชื่อว่า เทศบาลตำบลเจ้าเจ็ดอำเภอเสนา จังหวัดพระนครศรีอยุธยามาตรา ๔ ให้กำหนดเขตเทศบาลตำบลเจ้าเจ็ด อำเภอเสนาจังหวัดพระนครศรีอยุธยา ไว้ดังนี้หลักเขตที่ ๑ ตั้งอยู่ทางฝั่งตะวันตกของคลองข้าวผอกเป็นเส้นตั้งฉากกับคลองข้าวผอกที่จุดซึ่งอยู่ห่างจากศูนย์กลางคลองเจ้าเจ็ดบริเวณสะพานโรงเรียนวัดเจ้าเจ็ดนอกเป็นแนวตรงไปทางทิศตะวันตกเฉียงเหนือ ระยะ ๓,๐๕๐ เมตรไปทางทิศตะวันตกเฉียงใต้ระยะ ๖๐๐ เมตรทิศเหนือตั้งแต่หลักเขตที่ ๑ข้ามคลองข้าวผอกเป็นแนวตรงไปทางทิศตะวันออกเฉียงเหนือถึงหลักเขตที่ ๒ซึ่งตั้งอยู่ฝั่งใต้ของคลองวัวเหนือ และห่างจากหลักเขตที่ ๑ ระยะ ๑,๖๙๐ เมตรจากหลักเขตที่๒ เลียบริมคลองวัวเหนือฝั่งใต้ไปทางทิศตะวันออกเฉียงใต้ถึงหลักเขตที่ ๓ซึ่งตั้งอยู่ตรงที่คลองวัวเหนือ บรรจบกับคลองส่งน้ำชลประทานเจ้าเจ็ด -ผักไห่ทิศตะวันออกจากหลักเขตที่ ๓เลียบริมคลองส่งน้ำชลประทานเจ้าเจ็ด - ผักไห่ ฝั่งตะวันออก ไปทางทิศใต้ ถึงหลักเขตที่ ๔ซึ่งตั้งอยู่ตรงจุดที่คลองชลประทานเจ้าเจ็ด - ผักไห่บรรจบกับคลองเจ้าเจ็ดจากหลักเขตที่๔ ตรงไปทางทิศใต้ข้ามคลองเจ้าเจ็ด ไปทางทิศใต้ผ่านถนนเสนา -บางซ้าย และไปถึงคลองลัดซึ่งเป็นหลักเขตที่ ๕ ที่ตั้งอยู่ตรงฝั่งใต้ของคลองลัดซึ่งอยู่ห่างจากหลักเขตที่ ๔ ระยะ ๙๐๐ เมตรจากหลักเขตที่๕ เลียบริมคลองลัดฝั่งใต้ไปทางทิศตะวันตก ระยะประมาณ ๔๐๐ เมตรข้ามลำรางซึ่งแยกมาจากคลองลัด เลียบริมลำรางฝั่งตะวันตกไปทางทิศใต้ ถึงหลักเขตที่๖ ซึ่งตั้งอยู่ห่างจากจุดที่ลำรางบรรจบกับคลองลัด ระยะ ๙๒๐ เมตรทิศใต้จากหลักเขตที่ ๖ ตรงไปทางทิศตะวันตกเฉียงใต้ข้ามคลองสานตัดผ่านด้านเหนือของประตูระบายน้ำ ถึงหลักเขตที่ ๗ซึ่งตั้งอยู่ห่างจากหลักเขตที่ ๖ ระยะ ๒,๘๐๐ เมตรทิศตะวันตกจากหลักเขตที่ ๗เป็นแนวตรงไปทางทิศตะวันตกเฉียงเหนือ ข้ามคลองหนองบัวและคลองบ้านใหม่ถึงหลักเขตที่ ๘ ซึ่งตั้งอยู่ฝั่งใต้ของคลองเจ้าเจ็ด ทางด้านตะวันตกเฉียงเหนือและห่างจากหลักเขตที่ ๗ ระยะ ๒,๘๔๐ เมตร จากหลักเขตที่ ๘ เป็นเส้นตรงไปทางทิศตะวันตกเฉียงเหนือ จนบรรจบหลักเขตที่๑ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา๕ ในระหว่างดำเนินการเลือกตั้งสมาชิกสภาเทศบาลตำบลเจ้าเจ็ดอำเภอเสนา จังหวัดพระนครศรีอยุธยา ให้รัฐมนตรีว่าการกระทรวงมหาดไทยแต่งตั้งกรรมการสุขาภิบาลเจ้าเจ็ดอำเภอเสนา จังหวัดพระนครศรีอยุธยา ซึ่งพ้นจากตำแหน่งในวันที่พระราชกฤษฎีกานี้ใช้บังคับตามที่เห็นสมควรมีจำนวนเท่ากับจำนวนคณะเทศมนตรีเทศบาลตำบลตามมาตรา๔๙ แห่งพระราชบัญญัติเทศบาล พ.ศ. ๒๔๙๖เพื่อดำเนินกิจการในหน้าที่ของคณะเทศมนตรีไปพลางก่อนจนกว่าคณะเทศมนตรีที่ได้รับแต่งตั้งตามมาตรา ๓๗ แห่งพระราชบัญญัติเทศบาล พ.ศ. ๒๔๙๖ เข้ารับหน้าที่มาตรา๖ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอกชวลิต ยงใจยุทธนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกาจัดตั้งเทศบาลตำบลเจ้าเจ็ดอำเภอเสนา จังหวัดพระนครศรีอยุธยา พ.ศ. ๒๕๔๐(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากสุขาภิบาลเจ้าเจ็ด อำเภอเสนา จังหวัดพระนครศรีอยุธยามีสภาพอันสมควรยกฐานะขึ้นเป็นเทศบาลตำบลเจ้าเจ็ด อำเภอเสนา จังหวัดพระนครศรีอยุธยาเพื่อให้ประชาชนในท้องถิ่นได้ปกครองดูแลและทำนุบำรุงท้องถิ่นของตนตามระบบเทศบาล จึงจำเป็นต้องตราพระราชกฤษฎีกานี้สุภาพร/พิมพ์๒๖สิงหาคม ๒๕๔๖สุภาพร/แก้ไข๒๘สิงหาคม ๒๕๔๖ปิติวรรณ/ปรับปรุง๘ เมษายน ๒๕๖๓อรญา/ตรวจ๙ มิถุนายน ๒๕๖๓[๑]ราชกิจจานุเบกษา เล่ม ๑๑๔/ตอนที่ ๓๖ ก/หน้า ๑๐/๑๘กรกฎาคม ๒๕๔๐